น้ำมัน,ทองคำปิดพุ่ง/หุ้นสหรัฐลดลง
หุ้นดาวโจนส์ปิดลบ 98.60 จุด กังวลเฟดขึ้นดอกเบี้ยอีก ด้านราคาน้ำมันพุ่งอีก 1.51 ดอลลาร์ ขณะที่ทองคำเพิ่มขึ้น 7.1 ดอลลาร์
7 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,899.37 จุด ลดลง 98.60 จุด หรือ -0.30%, ดัชนี เอสแอนด์พี 500 ปิดที่ 4,123.34 จุด ลดลง 23.53 จุด หรือ -0.57% และดัชนีแนสแดค ปิดที่ 12,144.66 จุด ลดลง 173.03 จุด หรือ -1.40% เนื่องจากนักลงทุนวิตกว่า ธนาคารกลางสหรัฐ (เฟด) จำเป็นจะต้องปรับขึ้นอัตราดอกเบี้ยอีกเพื่อสกัดกั้นเงินเฟ้อสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิ.ย. . เพิ่มขึ้น 1.51 ดอลลาร์ หรือ 1.4% ปิดที่ 109.77 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนก.ค. เพิ่มขึ้น 1.49 ดอลลาร์ หรือ 1.3% ปิดที่ 112.39 ดอลลาร์/บาร์เรล โดยราคาน้ำมันปรับตัวขึ้นเป็นสัปดาห์ที่ 2 ติดต่อกัน เนื่องจากการที่สหภาพยุโรป (EU) เตรียมคว่ำบาตรน้ำมันของรัสเซียนั้นได้เพิ่มแนวโน้มที่ปริมาณน้ำมันจะตึงตัวราคาทองคำโคเม็กซ์งวดส่งมอบเดือน มิ.ย.เพิ่มขึ้น 7.1 ดอลลาร์ หรือ 0.38% ปิดที่ 1,882.8 ดอลลาร์/ออนซ์ แต่ปรับตัวลงราว 0.5% ในรอบสัปดาห์นี้